Rive-Rolf

Rive-Rolf (originaltittel: Wreck-It Ralph) er en amerikansk animert actionkomedie og fantasyfilm for barn fra 2012 produsert av Disney. Filmen handler om ulike figurer fra diverse videospill. Når spillehallene stenges lever spillfigurene sine egne liv bak skjermene. En av disse er Rive-Rolf. Han er en skurkefigur som har som oppgave å rive ned mest mulig av det en annen bygger opp i spillet han medvirker. Men Rive-Rolf er lei av å være slem og ønsker å bevise at også han kan være en helt. Men en heltestatus viser seg å være vanskeligere å oppnå enn han hadde trodd. Han roter det skikkelig til og utløser noe som truer alle spillene i hallen. Til hans hell kommer den viltre jentefiguren Vanellope ham til unnsetning og forsøker å hjelpe ham med å bli en sann helt slik at han kan ordne opp i rotet. Filmen er fylt av spillreferanser fra gamle og nye videospill. Blant annet Pac-Man, Super Mario, Donkey Kong og Street Fighter II. Filmen er dataanimert og ble utgitt i både 2D- og 3D-format. 

Filmen er den 52. i rekken av Disneys klassikere.

Rive-Rolf ble godt mottatt av anmelderne og ble også en suksess hos publikum.

I 2018 kom en oppfølger kalt Rive-Rolf krasjer internett.

 Handlingsreferat 
Når en spillehall stenger for kvelden, forlater alle videospill-karakterene sine normale roller i spillet, og de sosialiserer seg med hverandre. Wreck-It Ralph er antagonist til spillet "Fix-It Felix Jr." som blir utstøtt av alle de andre karakterene fordi han er spillets store skurk, men filmens store helt Felix får skryt og blir tildelt medaljer. Når alle spillets innbyggere ekskluderer Ralph fra spillets 13-årsfeiring, ønsker Ralph å vinne en medalje selv, i forsøk på å få de andres respekt. 

Felix er bekymret for at Ralph kommer til å "gå Turbo" et begrep som ble oppfunnet når den beryktede racerspill-karakteren Turbo forsøkte å overta spillet RoadBlasters, et annet racing-spill, som resulterte i at begge spillene ble koblet fra og aldri kunne spilles lenger. Ralph forsøker å få en medalje gjennom et førstepersonsskytespill, Hero's Duty. Ralph klarer å få en medalje, bare for å klekke ut et Cy-Bug, et farlig monster. Ralph og Cy-Bug havner utenfor deres eget spill, og krasjer inn i spillet "Sugar Rush" med godteri-tema. Når Ralph mangler i det egentlige spillet hans, fungerer ikke dette spillet lenger, og alle de andre karakterene blir koblet fra. 

Felix kommer seg over til spillet Hero's Duty, og allierer seg med spillets heltinne, sersjant Calhoun, for å hente Ralph og Cy-Bug. En liten jente, Vanellope von Schweetz, stjeler Ralphs medalje for å kjøpe seg bedre plass i den nattlige konkurransen som bestemmer hvilke karakterer som kan spilles neste dag. Men King Candy, hersker over Sugar Rush, forbyr henne å delta i konkurransen fordi hun har feil som gjør at hun begynner å teleportere uten å kontrollere dette. Ralph og Vanellope blir enige om å samarbeide for å finne Ralphs medalje, og samtidig hjelpe Vanellope med å vinne en konkurranse. 

De gjemmer seg ved Diet Cola Mountain, en uferdig racerbane, hvor Ralph lærer henne å kjøre. King Candy hacker spillets kode for å få tak i Ralphs medalje, og tilbyr den til Ralph i bytte for å forhindre Vanellope i konkurransen. Han påstår at hvis Vanellope vinner og blir spillbar, så vil feilene hennes føre til at hele Sugar Rush-spillet kobles fra. Ralph sier seg motvillig enig, og ødelegger deretter for Vanellope. Ralp kommer seg tilbake til det egentlig spillet sitt, som er koblet fra i påvente av at det blir koblet ut neste morgen. Felix blir senere fengslet i King Candy sitt slott, men Ralph frigjør ham og Vanellope - og Felix fikser konkurransen til Vanellope. Calhoun oppdager deretter en sverm av egg tilhørende Cy-Bug under jorden, som klekker og begynner å sluke hele spillet. Vanellope deltar i konkurransen, men blir angrepet av King Candy og han blir avslørt som Turbo - som tidligere tok over hele Sugar Rush, og fordrev Vanellope som hovedperson.

 Om filmen 

 Popularitet og økonomi 
Rive-Rolf ble en suksess hos publikum. Den innbrakte $471,2 millioner på verdensbasis, hvorav $189,4 millioner i USA og $3,5 millioner i Norge. I tillegg innbrakte den $129,2 på DVD-salg i USA. Ifølge The Numbers havnet den på 14. plass over de mest innbringende kinofilmene på verdensbasis i 2012 og på 12. plass i USA. I Norge ble den den niende mest besøkte filmen i 2013 med drøyt  besøkende.

Produksjonskostnadene var på $165 millioner.

 Anmelderne 
Den ble meget godt mottatt av anmelderne, noe som gjenspeiles i at den har fått 87 % på Rotten Tomatoes. 

 Priser 
Den ble tildelt fem Annie-priser ved Annie Awards (blant annet i klassen beste animasjonsfilm).

 Roller (stemmer) 
 Rolle Originalstemme  Norsk stemme Rive-RolfJohn C. ReillyAsgeir Borgemoen Vanilje von SukkertoppSarah SilvermanSigrid Bonde Tusvik Fikse-FelixJack McBrayerAlexander Nyhagen Sersjant Tamora Jean CalhounJane LynchSuzanne Paalgard Kong Knekk/TurboAlan TudykJan Martin Johnsen PolkabrittMindy KalingAnette Lauenborg Waaler MakowskiJoe Lo TruglioHenrik Horge Herr LitwakEd O'NeillPaul-Ottar Haga General HologramDennis HaysbertØystein Røger MariEdie McClurgInger Teien Ordfører SveinRaymond PersiMorten Røhrt DanielJess HarnellIvar Nørve DianaRachael HarrisIda Lind RoySkylar AstinPreben Olram WynnchelAdam CarollaErlend Klarholm Nilsen DuncanHoratio SanzStein Johan Grieg Halvorsen ClydeKevin DetersIvar Nørve TapperMaurice LaMarcheKalle Øby Sure-BillRich MooreLars Sundsbø ZangiefRich MooreMads Henning Jørgensen

 Soundtrack 
Den originale musikken i filmen ble komponert av Henry Jackman.

All spor er ved Henry Jackman (unntatt 1—6).

 Sporliste 

 Owl City - «When Can I See You Again?» - 3:38
 Buckner & Garcia - «Wreck-It, Wreck-It Ralph» - 2:59
 Kool & the Gang - «Celebration» - 3:40
 AKB48 - «Sugar Rush» - 3:14
 Skrillex - «Bug Hunt (Noisia Remix)» - 7:04
 Rihanna - «Shut Up and Drive» - 3:32
 «Wreck-It Ralph» - 1:33
 «Life in the Arcade» - 0:43
 «Jumping Ship» - 1:06
 «Rocket Fiasco» - 5:48
 «Vanellope von Schweetz» - 2:57
 «Royal Raceway» - 3:23
 «Cupcake Breakout» - 1:12
 «Candy Vandals» - 1:39
 «Turbo Flashback» - 1:42
 «Laffy Taffies» - 1:35
 «One Minute to Win It» - 1:17
 «Vanellope's Hideout» - 2:33
 «Messing with the Program» - 1:20
 «King Candy» - 2:11
 «Broken-Karted» - 2:49
 «Out of the Penthouse, Off to the Race» - 2:51
 «Sugar Rush Showdown» - 4:15
 «You're My Hero» - 4:16
 «Arcade Finale» - 3:19

 Referanser 

 Eksterne lenker 



Kategori:Filmer fra 2012
Kategori:Disney-filmer
Kategori:Animerte fantasyfilmer fra USA
Kategori:Animerte actionfilmer fra USA
Kategori:Animerte filmkomedier fra USA
Kategori:Animerte barnefilmer fra USA
Kategori:Engelskspråklige filmer
Kategori:Filmer basert på dataspill
Kategori:Animerte filmer innspilt i 3D-format